ན་ནིང་བཙན་བྱོལ་བོད་མིའི་སྤྱི་ཚོགས་ནང་སྐབས་དང་པོའི་༼བོད་ཀྱི་མཛངས་མ་༽ལྕམ་ཆུང་སྒྲོལ་མ་གཡང་འཛོམས་ལགས་ཀྱིས་ཁོ་མོའི་རྣམ་དཔྱོད་དང་སྤོབས་ཉམས་ལ་བརྟེན་ནས་༼བོད་ཀྱི་མཛངས་མའི་༽དབུ་རྒྱན་ལེན་ཐུབ་འདུག་ལ།ད་ལོའི་ཕྱི་ཟླ་༤ནང་མ་ལེ་ཞི་ཡའི་ནང་བསྡུས་པའི་༼གླིང་ཆེན་བརྒལ་བའི་ཡུལ་བསྐོར་སྤྲོ་འཆམ་ལྕམ་ཆུང་འགྲན་བསྡུར་༽ལ་ཞུགས་ཡོད་པ་དང༌།ཉིན་ཤས་སྔོན་ངས་ཁོ་མོ་དང་༼རྒྱ་ནག་གི་ལྕམ་ཆུང་༽ལྷན་བསྒྲོན་པའི་འདྲ་པར་ཞིག་མིག་མཐོང་བྱུང་ལ།སྨྱུག་ཐོགས་པས་གྲོགས་པོ་འགར་༼རྒྱ་ནག་ལྕམ་ཆུང་༽ལ་སོས་ཕྲུམ་ཕྲུམ་དང་ཞི་འཇམ་ཡིད་འོང་གི་མཛེས་ཤ་དོད་པས།འོད་ཁང་ནང་བསྐྱངས་པའི་མཛེས་སྡུག་གི་མེ་ཏོག་ཅིག་དང་འདྲ་ཞིང༌།སྒྲོལ་མ་གཡང་འཛོམས་ནི་ཉི་རླུང་ཁྲོད་དུ་སྐྱེ་བའི་རི་སྐྱེས་མེ་ཏོག་ཅིག་དང་འདྲ་བས།ཁོ་མོའི་སྤོབས་ཉམས་ལ་མི་སེམས་བསྒུལ་བའི་འགུགས་ཤུགས་ཤིག་དང་ཚེ་སྲོག་གི་ནུས་ཤུགས་འཛོམས་ཡོད་པ་བཤད་རྒྱུ་བྱུང་སོང༌།ཕ་རན་སིའི་གསར་འགོད་པ་རྐྱཁྲངཞིག་གིས་ཚད་མཐོན་པོའི་ལམ་ནས་སྒྲོལ་མ་གཡང་འཛོམས་ལགས་ཀྱི་ལེགས་སྦྱར་རམ་གཏམ་བཤད་ལ་གདེངས་འཇོག་བྱས་ཡོད་ཅིང༌།ཐེངས་འདིའི་བོད་ཀྱི་ལྕམ་ཆུང་གིས་རྒྱ་ནག་ལྕམ་ཆུང་ལ་བཟུང་པའི་མཛའ་བརྩེ་ལོ་སྔོན་མའི་འཛམ་གླིང་གི་མཛེས་མའི་འགྲན་བསྡུར་ཁྲོད་ཀྱི་ལྕམ་ཆུང་ཚོའི་ཁ་ནང་ལས་གླེང་བའི་༼ཞི་བདེ་༽ཡི་དོན་སྙིང་ཙམ་ལས་རིང་དུ་ཐོལ་བརྒལ་བྱེད་ཐུབ་ཡོད་པ་རེད།